b'\n_START_ARTICLE_\nAndr\xc3\xa9 Weil\n_START_SECTION_\nBakgrunn\n_START_PARAGRAPH_\nAndr\xc3\xa9 Weil vokste opp som s\xc3\xb8nn av en j\xc3\xb8disk lege i Paris og under f\xc3\xb8rste verdenskrig i S\xc3\xb8r-Frankrike. Filosofen Simone Weil var hans s\xc3\xb8ster. Familien stammet fra Alsace, men hadde flyktet derfra da omr\xc3\xa5det ble annektert av Det tyske keiserrike i 1871. Weil er ogs\xc3\xa5 en fjern slektning av Albert Schweitzer.\n_START_SECTION_\nAkademiske studier\n_START_PARAGRAPH_\nAllerede som 16-\xc3\xa5ring immatrikulerte han seg ved \xc3\x89cole normale sup\xc3\xa9rieure i Paris. Andr\xc3\xa9 Weil ogs\xc3\xa5 i Roma og G\xc3\xb6ttingen og fikk sin doktorseksamen i 1928. I l\xc3\xb8pet av sin tid i Tyskland ble han venn med Carl Siegel.\n_START_SECTION_\nKarriere\n_START_PARAGRAPH_\nHan tilbragte to akademiske \xc3\xa5r ved Aligarh muslimske universitet fra 1930. Etter ett \xc3\xa5r i Marseille tilbragte han seks \xc3\xa5r i Strasbourg. Han giftet seg i 1937._NEWLINE_Da andre verdenskrig utbr\xc3\xb8t befant Andr\xc3\xa9 Weil seg i Finland, idet hans hustru returnerte til Frankrike uten ham.  Ved den finske vinterkrigs utbrudd ble han arrestert for mistanke om spionasje. Weil dro raskt tilbake til Frankrike via Sverige og ble fengslet i Le Havre for \xc3\xa5 ikke \xc3\xa5 han innstilt seg ved innkallelse. Han ble senere flyttet til Rouen, der han mellom februar og mai 1940 gjorde de verk som skapte hans rykte. Den 3. mai 1940 ble han d\xc3\xb8mt til fem \xc3\xa5rs fengsel men bad om \xc3\xa5 f\xc3\xa5 gj\xc3\xb8re milit\xc3\xa6rtjeneste istedet._NEWLINE_Etter Frankrikes fall dro Weil og hans familie fra Marseille til New York City. Weil tilbragte resten av krigen i USA, med st\xc3\xb8tte fra Rockefeller- og Guggenheimstiftelsene. I to \xc3\xa5r undervisye han grunnleggende matematikk ved Lehigh university. Mellom 1945 og 1947 underviste han ved S\xc3\xa3o Paulos universitet, der han traff Oscar Zariski. Fra 1947 til 1958 underviste han ved University of Chicago, hvorp\xc3\xa5 han tilbagte sin resterende karriere ved Institute of Advanced Study. I 1979 mottok han Wolfprisen i matematikk.\n_START_SECTION_\nVerk\n_START_PARAGRAPH_\nWeil kom med vesentlige bidrag innen flere omr\xc3\xa5der, deriblant hans oppdagelse av en kobling mellom algebraisk geometri og tallteori. Dette utgjorde hans doktorandarbeide og f\xc3\xb8rte til Mordell-Weils sats i 1928._NEWLINE_Mens han var fengslet i 1940 beviste han et spesialtilfelle av Riemannhypotesen for lokale zetafunksjoner. De s\xc3\xa5kalte Weil-formodningene var sv\xc3\xa6rt inhflytelserike omkring 1950, og ble for det meste bevist av Bernard Dwork, Alexander Grothendieck, Michael Artin og Pierre Deligne.'